Diari Oficial de la Generalitat Valenciana


Sumari del DOGV 8520, del 02-04-2019 (2019/2184)

Notificació de la sentència dictada en el procediment de divorci contenciós número 359/2017.
--------------------------------------------------------------------------------------------

### Dades del document

Número de DOGV
:   8520

Data del DOGV
:   02-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2184


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 359/2017. [2019/2184]  
Part demandant: Elvia María Jaramillo Gaona.  
Procuradora: Celia Sin Sánchez.   
Part demandada: Sid Ahmed Aouichat.   
  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, pel present edicte faig saber que en les actuacions de família, divorci contenciós número 359/2017, seguides a instàncies d'Elvia María Jaramillo Gaona contra Sid Ahmed Aouichat, en situació de rebel·lia, en data 25 de juliol 2018, ha recaigut sentència:  
  
«Sentència número 415/2018  
  
València, 25 de juliol de 2018  
  
Mercedes Miñana Arnao, magistrada jutgessa del Jutjat de Primera Instància número 26 de València, he vist les presents actuacions de divorci, tramitades davant aquest jutjat a instàncies d'Elvia María Jaramillo Gaona, representada per la procuradora Celia Sin Sánchez i assistida pel lletrat Andrés Enrique Maciá Ballester, contra Sid Ahmed Aouichat, declarat en rebel·lia.  
  
Antecedents de fet  
Primer. Que el procurador de la demandant i sobre la base dels fets que exposava en la demanda i pels fonaments jurídics que indicava, sol·licitava es dictara sentència estimatòria i s'acordara el divorci dels cònjuges amb condemna en costes de la demandada en cas que s'oposara.  
  
Segon. Que admesa a tràmit la demanda, es va procedir a la citació del demandat que no va contestar la demanda en el termini legal, per la qual cosa va ser declarat en rebel·lia. Es va traslladar a les parts perquè es pronunciaren sobre la necessitat de celebració de vista, que no ha sigut sol·licitada, quedant les actuacions vistes per a sentència.  
Tercer. S'han respectat les normes del procediment.  
  
Fonaments de dret  
Primer. El demandant, a través de la representació indicada, sol·licita en el seu escrit de demanda que s'acorde el divorci de la seua esposa per la concurrència del requisit de l'article 86 del Codi Civil, amb tots els efectes inherents a aquesta. A través de la prova documental aportada ha quedat bastant acreditada la concurrència dels requisits legals perquè pertoque el divorci d'acord amb el que es disposa en l'article 86 del Codi Civil, en relació amb l'article 81 del mateix text legal, en constar en actuacions que el matrimoni es va celebrar el 18 d'octubre de 2008, a Alcàsser, per la qual cosa serà procedent acordar en aquest sentit de conformitat amb el que s'ha sol·licitat en la demanda, i declarar el divorci dels indicats cònjuges, amb les mesures inherents a aquest, conforme al que es disposa en els articles 90 i següents del Codi Civil, per no sol·licitar-se unes altres per les parts i no constar fills menors del matrimoni.  
Segon. Atesa la naturalesa d'aquest tipus de procediments i no havent-se mostrat oposició, no és procedent la imposició de costes.  
  
Vistos els articles citats i altres de general i pertinent aplicació,  
  
  
Dispositiva  
Estime la demanda interposada per Elvia María Jaramillo Gaona contra Sid Ahmed Aouichat, i declare el divorci i la dissolució del matrimoni format per tots dos, amb tots els efectes inherents a aquest.  
  
No és procedent fer exprés pronunciament sobre la imposició de costes.  
  
Notifiqueu la present resolució a les parts, i feu-los saber que contra aquesta resolució es pot interposar recurs d'apel·lació que haurà de presentar-se per escrit davant aquest jutjat, en el termini de 20 dies, al qual caldrà acompanyar resguard que acredite haver efectuat el depòsit de 50 €, en el compte de depòsits i consignacions d'aquest jutjat, obert en el Banco de Santander, llevat que el recurrent tinga concedit el benefici de justícia gratuïta.  
Aquesta és la meua sentència, que pronuncie, mane i signe.»  
I perquè servisca de notificació de forma deguda al demandat Sid Ahmed Aouichat, en situació de rebel·lia i ignorat parador, expedisc i signe el present edicte.  
  
València, 4 de març de 2019.- La lletrada de l'Administració de justícia: Alicia Ordeig Rabadán.